વેધર બદલાય છે અને એનાથી સ્કિન ખરાબ થઈ જાય છે. અમુક ભાગ ડ્રાય થઈ જાય છે અને અમુક ભાગ ઑઇલી થઈ જાય છે. સ્કિનની કન્ડિશન બહુ ખરાબ થઈ જાય છે. એ ઉપરાંત ઉનાળામાં અલ્ટ્રાવાયલેટ (UV) કિરણો વધારે સ્ટ્રૉન્ગ હોય છે. સાંતાક્રુઝમાં ક્લિનિક ચલાવતાં ડર્મેટોલૉજિસ્ટ ડૉ. સ્વાતિ શ્રીવાસ્તવ કહે છે, ‘જેમની સ્કિન ડાર્ક હોય એ વધારે ટૅન થઈ જાય છે અને જેમની સ્કિન ગોરી હોય છે તેમને સનબર્ન થાય છે. ઉનાળામાં સ્કિન રેડ થવાની પણ ઘણી ફરિયાદો હોય છે. એ સિવાય સ્કિનમાં પૉલિમૉર્ફસ લાઇટ ઇરપ્શન (PLE) નામની તકલીફ પણ થાય છે જેમાં સ્કિન પર પૅચિસ આવી જાય છે અને ઇચિંગ થાય છે. એ સિવાય સ્કિનનો જે ભાગ તડકામાં વધારે એક્સપોઝ થાય છે તેમને આ પ્રૉબ્લેમ થઈ શકે છે.’